runetrust/blame-folketinget-dk huggingface dataset:
Merete Riisager (LA), 2016-10-13:
For alle her er jo enige om, at der er forældre, der påvirker deres børn, og det går langt ud over, hvad skolen kan gøre noget ved, men mener Alternativet virkelig, at skoler har krav på statsstøtte, selv om de ikke i deres virke hviler på et demokratisk grundlag?
Lene Espersen (KF), 2004-10-27:
Vi oplyste de colombianske myndigheder om, at Københavns Politi er i fuld gang med at efterforske sagen, og har naturligvis tilkendegivet, at når resultatet af den efterforskning foreligger, vil de colombianske myndigheder blive underrettet, og jeg redegør også gerne her i Folketingssalen, hvis det er det, man ønsker, for, hvorledes udleveringsreglerne fungerer, herunder hvilke muligheder der er for at udlevere de pågældende personer til Colombia, såfremt det viser sig, at vi ikke ønsker at retsforfølge dem, såfremt de har begået ulovligheder.
Per Clausen (EL), 2007-04-19:
Det handler også om at have nogle løsninger på eller nogle modeller for, hvordan man kan sikre en fornuftig udvikling, også i landdistrikter i andre dele af EU, og så i sidste instans selvfølgelig sørge for, at man indretter EU-systemet på en sådan måde, at det ikke virker direkte nedbrydende på mulighederne for at udvikle landbrugsproduktion og landbrugseksport i tredjeverdenslande.
Sophie Løhde (V), 2012-12-19:
Til gengæld vil vi jo så gerne kvittere for, at ministeren i en række af de svar, der er kommet på udvalgets spørgsmål, har erkendt, at det offentlige naturligvis altid har haft pligt til at behandle de mest syge først, og endelig at regeringspartiernes retorik herom er dybt misvisende og dermed må betragtes som et politisk forsøg på at dække over, at man nu går i gang med at fratage en hel masse danskere deres patientrettigheder.
Flemming Møller Mortensen (S), 2011-04-06:
Det er rigtig godt, og jeg har selv været ordfører på sagen tidligere, hvor vi har fået indenrigs- og sundhedsministeren til at kigge på det her, for vi skal jo bære vores ansvar i forhold til det affald, som vi har produceret her i Danmark, og som er et resultat af forskning og sygehusbehandling, som er kommet alle danskere til gode.
Jann Sjursen (KRF), 2003-09-04:
Når jeg inddrog spørgsmålet om regeringens holdning til denne her sag, så er det jo, fordi det ganske rigtigt, som hr. Jesper Langballe påpeger, er regeringspartierne, Venstre og Konservative, der sammen med Dansk Folkeparti nu mejer Kristeligt Folkepartis beslutningsforslag ned.
Yildiz Akdogan (S), 2016-04-13:
Det er jo rigtig ærgerligt, at ministeren for nylig afskaffede netop den her lov, som populært kaldes barselsfonden for selvstændige, og begrundelsen fra ministerens side har været lige så lidt forklarende som den, ministeren gav her lige for et minuts tid siden, og det er, at den rammer forkert, og at man derfor skal fjerne den.
Frederik Vad (S), 2024-01-18:
Men det var, fordi ordføreren sagde, at han er imod, at politikerne overhovedet har indflydelse på, hvad der forskes i, og så kan jeg ikke dy mig for lige at stille et frækt spørgsmål: Er hr. Lars Boje Mathiesen ikke bange for, hvis det bare er alle de kloge hoveder, der bestemmer, hvad skattekronerne skal bruges til, at vi så får endnu mere kønsforskning og woke forskning og alt det her, som hr. Lars Boje Mathiesen ikke bryder sig om?
Lars Løkke Rasmussen (M), 2023-03-15:
Derfor handler det om at finde en rigtig balance mellem at have en restriktiv tilgang til eksport af våben og dual use-produkter og så at give rimelige rammer for produktion af dansk forsvarsmateriel, og det er jo så det, vi gør ved at træffe en beslutning i forhold til Saudi-Arabien, og det gælder også De Forenede Arabiske Emirater, om ikke på forhånd at sige, at uanset hvad vil vi aldrig kunne give en eksporttilladelse.
Martin Glerup (S), 2000-04-25:
Til fru Anni Svanholt vil jeg sige, at det, det drejer sig om, er at få en varieret transportpolitik, at bruge de enkelte transportformer dér, hvor de har deres styrkepunkter, og det er Socialdemokratiet selvfølgelig indstillet på. Med hensyn til de grønne afgifter: Det er jo klart, at de skal behandles med varsomhed, for vi skal jo ikke gå hen og skyde os selv i foden ved at skade dansk erhvervslivs konkurrenceevne over for de udenlandske konkurrenter.
Hans Kristian Skibby (DF), 2020-04-22:
Jeg er udmærket klar over, at vi har lavet en aftale her i lørdags, hvor der også er nogle forbedringer for iværksætterne, heldigvis og tak for det, men det ændrer ikke på, at jeg synes, at ministeren i den her sag har disponeret forkert i forhold til rækkefølgen.
Pia Kjærsgaard (DF), 2001-10-04:
masseindvandring med de økonomiske følger, med de kulturelle følger, med de værditab i forhold til den danske befolkning på et tidspunkt, så behøver vi slet ikke diskutere alt det, som hr. Villy Søvndal og jeg så gerne vil diskutere, så er der ikke længere grundlag for at diskutere det, så er det andre, der bestemmer, og ikke hr. Villy Søvndal og mig.
Gitte Lillelund Bech (V), 2002-04-12:
Derfor vil jeg sige, at det her på ingen måde er et udtryk for manglende tillid, tværtimod, men vi synes faktisk, at det er relevant, at alle, uanset om man er elev, studerende, forældre, lærere, skatteborgere, pensionist, hvad som helst, at man kan se, hvad det er, den enkelte skole indeholder.
Poul Nødgaard (DF), 2006-10-26:
Jeg vil ikke sige, at jeg har respekt for det, men jeg har forståelse for, at det er et politisk synspunkt, man har taget i Det Radikale Venstre, hvor vi i Dansk Folkeparti og også i V og K har den opfattelse, at man skal lempe jordskatterne, så meget man overhovedet kan, fordi det jo er en beskatning af et erhverv.
Bent Bøgsted (DF), 2003-12-17:
Hr. Bjarne Laustsen var inde på forliget »Flere i arbejde«, og det er gang på gang blevet sagt, at Dansk Folkeparti tilsluttede sig det, hr. Bjarne Laustsen havde aftalt. Når vi har tilsluttet os forliget, så er jeg ikke klar over, hvad hr. Bjarne Laustsen har fået overtalt ministeren til at undlade i det forlig.
Tove Videbæk (KRF), 2001-03-27:
Så Kristeligt Folkepartis indstilling til dette forslag er, at vi skal have turbo på dette område, vi skal have turbo på at sikre adgang til at få udenlandske uddannelseskvalifikationer vurderet med henblik på at lette tilgangen til det danske arbejdsmarked og til det danske uddannelsessystem.
Carsten Hansen (S), 2004-12-08:
Jeg må sige til statsministeren, at når vi tager de store undersøgelser, der har været af skolepraktikområdet, viser det sig faktisk, at på de uddannelser, hvor man nu nedlægger skolepraktikken, nemlig de otte tekniske uddannelser osv., er det faktisk kun 3 pct. af eleverne, der fuldfører i skolepraktik.
Karina Adsbøl (DF), 2020-02-07:
Der var bl.a. den høring – det var så ikke fru Rosa Lund, der var med til den høring, men det var en af fru Rosa Lunds partifæller – hvor vi var meget enige i det her, og hvor fru Rosa Lunds partifælle netop også undrede sig over, hvorfor det ikke for længe siden var blevet sat i værk, fordi man havde drøftet det så længe i forhold til det her afkrydsningsskema.
Daniel Rugholm (KF), 2015-05-13:
Jeg vil sige, jeg virkelig håber, vi kan få en konstruktiv tilgang til det her udvalgsarbejde, og at det ikke bliver sådan noget med, at det her bare skal pilles fra hinanden, fordi det ville være frygteligt for en rød regering at skulle acceptere et forslag, der handler om natur, fra blå blok.
Hans Kristian Skibby (DF), 2017-03-01:
Der er det jo altså i Dansk Folkepartis optik en rigtig god idé, at vi sætter ind med markant mere videoovervågning af de steder i Danmark, bl.a. Christiania, hvor der i særdeleshed foretages ekstremt store sortbørshandler og narkohandler, som jo både i omfang af økonomi og også af menneskelig tragedie fylder rigtig meget.
Keld Albrechtsen (EL), 2001-06-01:
Så hvis vi skal snakke menneskesyn - og det synes jeg vi skal på sådan en dag, hvor Folketinget afslutter en samling - så synes jeg faktisk, det er en smuk og en god afslutning, fordi den kombinerer to af de bedste principper, som har været igennem det danske folkestyres kamp for at nå frem mod velfærdsprincipperne, kombinationen af princippet om sikring af alle og princippet om, at der skal være højt til loftet i vores samfund, at det skal bygge på tolerance og flersidighed og medmenneskelig forståelse for, at nogle mennesker indretter sig lidt anderledes.
Rasmus Jarlov (KF), 2016-11-08:
Mit spørgsmål til hr. Finn Sørensen vil så være: Hvordan ser hr. Finn Sørensen på kontanthjælpens størrelse i eksempelvis Sverige eller alle andre lande, hvor den er lavere end i Danmark, når det nu er så hårdt og groft af os her i Folketinget, at vi har indført det kontanthjælpsloft, som gør, at vi stadig væk har den højeste kontanthjælp i Danmark?
Marie Bjerre (V), 2020-01-09:
Hvis forsyningsselskaberne skal til at afholde alle kommunens udgifter til klimatilpasningsprojekter, er der ikke samme økonomiske ansvar i projekterne, og der vil ikke være nogen øvre grænse for, hvad ganske almindelige forbrugere skal betale for dem gennem højere priser over vandregningen.
Karina Lorentzen (SF), 2008-10-30:
Problemet for mig her er, at man har taget alt godt fra havet, nemlig nogle rammebekendtgørelser, som vedrører afgørelser, der er truffet, uden at den berørte person har været til stede, og så har man lavet nogle muligheder for, hvornår et land ikke kan undslå sig for at fuldbyrde de her afgørelser.
Joy Mogensen (S), 2020-04-29:
Det håber jeg at fru Ellen Trane Nørby måske også kan bekræfte i forhold til f.eks. folkeoplysningen, hvor jeg synes, at den måde, vi har fået lavet lovgivningen på, sådan at højskoler og aftenskoler og folkeuniversiteter er kommet med i det arbejde, der faktisk blev forankret ovre i Børne- og Undervisningsministeriet, er god.
Aaja Chemnitz Larsen (IA), 2018-10-04:
Vi har jo ikke værnepligt i Grønland, så det er jo lidt tilfældigt, når folk så har været af sted, fordi de har valgt at gøre det af egen fri vilje, eller fordi de måske kommer fra Danmark og så har valgt at bosætte sig i Grønland efterfølgende.
Stine Brix (EL), 2016-03-15:
Ikke desto mindre vil jeg alligevel gerne spørge Venstres ordfører om, hvorfor det er, at Venstres ordfører ikke er mere ærlig om, hvad det er, dagsordenen egentlig er, nemlig at sikre et mere stabilt flow af patienter til det private på det offentliges regning.
Merete Dea Larsen (DF), 2018-11-15:
Så generelt er der en del indhold, vi skal have på plads, og det er et arbejde, der allerede er i gang, og jeg oplever faktisk allerede et rigtig godt samarbejde, og det vil jeg godt kvittere for, og en stor velvillighed til at finde nogle rigtig fornuftige løsninger til at få det her på plads.
Brian Mikkelsen (KF), 2009-04-15:
Jeg har i øvrigt noteret mig, at Justitsministeriet i besvarelsen fra maj 2008 slutter af med at bemærke, at hvis baggrunden for ønsket om et krav om enkeltbokse til udsættersøer under transport er, at søerne slås under transporten, følger det allerede af transportforordningens regler, at dyr, der er fjendtlige over for hinanden, skal holdes adskilt under håndtering og transport.
Mattias Tesfaye (S), 2019-02-28:
Ombudsmanden peger selv på, at man kunne forbedre åbningstiden i kantinen, sammensætningen af maden, give skriftlig information om madudbuddet til børn, udlevere køleskabe, mikroovne m.v. og etablere yderligere tilbud om aktiviteter for børnene efter fritidsklubbernes lukketid.
Line Barfod (EL), 2005-11-16:
Derfor ville jeg høre, om Det Konservative Folkeparti slet ikke har nogen bud på, hvad vi kunne gøre for at forebygge, at nogle får den vanvittige idé at begå terror, frem for kun at satse på massiv overvågning for at opklare, hvem der har begået det, når bomberne er sprængt og folk er døde.
Christian Juhl (EL), 2017-05-31:
Jeg vil gerne høre, om ordføreren kunne forestille sig, hvis færingerne griber til sælskindet og tager en tur ud i havet og svømmer for sig selv, at et rigsfællesskab kunne bestå af tre selvstændige parter, som i dag er lidt tættere på, men hvor de tre parter måske er selvstændige eller næsten selvstændige.
Erling Bonnesen (V), 2006-01-26:
Der skal penge til, for at vi kan bakke den lokale udvikling op, specielt i yderområderne, og hvis vi lige ser tilbage til den tid, da SF selv var parlamentarisk grundlag for SR-regeringerne, gennemførte man en såkaldt omvendt Robin Hood ved lige præcis at fjerne penge fra yderområderne.
Flemming Møller Mortensen (S), 2018-11-23:
Det er blot, fordi ordføreren nævner de sundhedsfaglige professioners holdning, og så vil jeg blot lige gøre opmærksom på, at Lægeforeningen den 1. december 2016 skriver sådan her om eliminering af omskæring af drengebørn uden medicinsk indikation: »Processen hen imod en eliminering af omskæring af drengebørn uden medicinsk indikation er kompleks og bør varetages i dialog med de befolkningsgrupper, for hvem drengeomskæring har en særlig religiøs eller kulturel betydning.
Keld Albrechtsen (EL), 1999-04-09:
Men det er da vitterlig et stort problem, og det ligger måske i hr. Jacob Bukstis bemærkning - og det vil jeg godt spørge ham om - at Socialdemokratiet vil se på afstemningsreglerne og stemmevægten med henblik på at fjerne de situationer, hvor man kan blive stemt ned i EU's Ministerråd.
Claus Hjort Frederiksen (V), 2002-02-20:
har for en dels vedkommende bestået af satspuljemidler, og i forbindelse med de igangværende forhandlinger om satspuljen er regeringens udspil, at der bliver satset på de svageste grupper, og forhandlingerne om satspuljemidlerne foregår i Socialministeriet.
Keld Albrechtsen (EL), 2003-12-16:
Nu er jeg bange for, at hr. Dohrmanns spørgsmål illustrerer, at hr. Dohrmann er blevet ført bag lyset af ministeren, for nu giver hr. Dohrmann udtryk for, at der vil være den samme administrative ressource til rådighed, den skal bare bruges på en anden måde.
Betina Kastbjerg (DD), 2024-01-16:
Derfor vil vi gerne i forbindelse med behandlingen af forslaget stille spørgsmål til, hvor langt politiet allerede i dag må gå i forhold til at beskrive en persons etnicitet og/eller hudfarve i forbindelse med udsendelse af et signalement af anholdte, mistænkte, sigtede, tiltalte og dømte.
Peter Skaarup (DF), 2011-04-05:
Man må jo bare sige, at det godt kan være, der er en undersøgelse i Norge, der viser, at det ikke vil have nogen effekt at gennemføre Dansk Folkepartis forslag, men det har dog den effekt, at de pågældende er væk fra gaden i den periode, hvor de sidder fængslet.
Claus Larsen-Jensen (S), 1999-10-29:
Historien er jo, at hvis man taler med folk, der handler med udvalgsvarer, altså nonfood-småbutikkerne, frygter de, at hvis alle de store har mulighed for at holde åbent og kan klare de omkostninger, tager de i virkeligheden hele det salg, som ellers ville komme til at ligge i de pågældende butikker, og småbutikkerne får nogle ekstraomkostninger på 15-20 pct. Vi får jo alle sammen en række breve fra en række detailhandlere, og jeg synes, det er lidt interessant at vide, hvem det er, man egentlig holder med.
Liselott Blixt (DF), 2016-11-25:
Intentionerne med det her forslag er at styrke og højne patientsikkerheden – dels ændres lægemiddelloven, så der sikres en god sporbarhed i forsyningskæden frem til forbrugerne for at undgå forfalskede lægemidler, dels ændres vævsloven, så også sporbarheden af doneret væv og celler sikres.
Ida Auken (S), 2013-03-12:
Jeg mener egentlig, det er den helt rigtige tilgang, at vi sørger for, at dem, der forhandler sprøjtemidler, hjælper folk til at bruge de rigtige midler og bruge dem på den rigtige måde, så de ikke lige pludselig har forurenet en drikkevandsboring eller andet, og selvfølgelig sørger for, at vi bruger mindst mulig gift, når vi nu faktisk godt kan håndtere langt de fleste ting i haverne.
Charlotte Dyremose (KF), 2002-01-17:
Begge sætninger er nogle, der bekræfter mig i, at lovgivningen allerede på nuværende tidspunkt svarer meget godt til de intentioner, der er i det radikale forslag, og jeg mener derfor kun, at en yderligere lovgivning, hvor vi forsøger at præcisere det endnu mere, kan komplicere sagerne yderligere.
Martin Henriksen (DF), 2019-02-21:
Så hvis nu det er SF's holdning, at folk på et tidspunkt skal vende tilbage, så efterlyser vi bare fra Dansk Folkepartis side – det er det, jeg tillader mig at stille spørgsmål til – hvad det så præcis er, SF vil gøre af nye ting for at sikre, at der er flere, der rent faktisk vender tilbage til deres hjemlande.
Mattias Tesfaye (S), 2022-01-28:
Lad mig starte med at takke forslagsstillerne, fru Pia Kjærsgaard og Dansk Folkeparti, ikke kun for at sørge for, at vi får en årlig status på værdipolitikken, men også for at afsløre, at en meget ung fru Pia Kjærsgaard har været blåmejse – det giver stærke billeder på nethinden.
Svend Auken (S), 1999-05-26:
Hr. Martin Glerup var inde på de ændringsforslag - mange andre ordførere var også inde på det samme - som vi gennemførte her under udvalgsarbejdet: bedre åbningsvilkår både for produktions- og handelsselskaberne, sådan at de bliver konkurrencedygtige på markedet; loftet for de store virksomheder med hensyn til den umiddelbare forpligtelse til at aftage vedvarende energi; og endelig dette, at vi fik lagt reglerne om vindmøller i 1999 fast, sådan at - undskyld udtrykket - eventyret med den hurtige danske vindmølleudbygning til lands kan fortsætte.
Tove Fergo (V), 2004-05-10:
Når det således fremhæves, hvordan biskopperne i folkekirken forholdt sig for 7 år siden, vil nogen uden tvivl indvende, at en afvisende holdning fra folkekirken ikke kan eller bør begrunde, at der heller ikke i noget andet trossamfund skal være mulighed for, at en præst eller en anden person i en lignende stilling kan medvirke ved indgåelse af registreret partnerskab.
Lene Espersen (KF), 2008-05-08:
Allerede i dag er det jo sådan, at unge kan blive pålagt et erstatningsansvar, og regeringen har jo netop bedt ungdomskommissionen om at se på, om der er et større ansvar, der kan gøres gældende over for unge, som begår kriminalitet og lovbrud, herunder forvolder skade på andre, og også se på, om regningen kan sendes videre til forældrene, hvis de unge ikke selv kan betale.
Simon Kollerup (S), 2025-04-11:
Men jeg vil sige det på den måde, at jeg selvfølgelig nærer tillid til, at når vi indgår sådan en aftale her, er det med gensidighed og et ønske om at kunne passe på både Danmark og Europas sikkerhed og den vestlige verden i en situation, hvor vi ser aggressive kræfter i Rusland støttet af Nordkorea, Iran og andre stater, som ønsker at omstøde verdensordenen og knægte de vestlige værdier.
Anders Fogh Rasmussen (V), 2007-10-02:
Forslaget vedrører bl.a. indførelse af udvidet udrednings- og behandlingsret i børne- og ungdomspsykiatrien, indførelse af kontaktpersoner på sygehusene, flytning af myndighedsansvaret for vederlagsfri fysioterapi til kommunerne, ændring af reglerne vedrørende den Personlige Elektroniske Medicinprofil med henblik på etablering af en adgang til elektronisk videregivelse af oplysninger fra Medicinprofilen samt adgang til at opstille formkrav for indberetning af data til profilen.
Per Clausen (EL), 2012-09-13:
Men jeg vil bare spørge skatteministeren, om han ikke er enig med mig i, at den store gruppe af førtidspensionister, de mennesker, som af en eller anden grund alligevel ikke får arbejde i de kommende år, faktisk frem til 2019, altså i en række år, vil have lavere forbrugsmuligheder, mindre forbrugsmuligheder, end de har i dag.
Benny Engelbrecht (S), 2011-01-26:
Det er jo faktisk sådan, at driften finansieres via finansloven direkte, og dermed går man jo altså ikke igennem den normale proces, der vil være, hvis man søger midler, og dermed er der altså heller ikke den samme form for økonomiske incitamenter til at sikre, at centeret rent faktisk efterlever almindelige, gode forskningsmæssige traditioner.
Vivi Kier (KF), 2009-12-09:
Og ja, jeg må sige, at jeg synes, at jeg har prøvet at gøre det så tydeligt: Jeg mener ikke, at der har fundet en overbetaling sted, for det har været en aftale, der har ligget mellem de daværende amter, de nuværende regioner, og så de private sygehuse.
Lisbeth Bech-Nielsen (SF), 2023-03-29:
Social dumping er et utrolig vigtigt område for os og ikke mindst for vores beskæftigelsesordfører, Karsten Hønge – men også for vores partiformand, Pia Olsen Dyhr, som er tidligere transportminister og virkelig er optaget af det her, og for vores sønderjyske folketingsmedlem, Karina Lorentzen Dehnhardt, som jo nærmest er nabo til nogle af de her containerpladser, og hvad vi ellers ser på området.
Lars Løkke Rasmussen (V), 2010-10-07:
Det, jeg bare kort, faktuelt kan fastslå, og så kan jeg nok ikke berige debatten her i aften med så meget mere på det felt, er, at i forhold til hele den her diskussion om overbetaling i 2008 og 2009 og de her billeder af, at pengene fosser ud, og hvorfor der ikke er nogen, der griber ind, må man bare helt stilfærdigt fastslå, at da var der slet ikke noget frit sygehusvalg.
Søren Kolstrup (EL), 2000-02-29:
Målet med denne forsøgsordning skulle være at understøtte behovet for og ligestille den rytmiske musik med andre musikformer ved at skabe støtte til de rammer, som spillestederne giver for især unge, herunder specielt unge med indvandrer- og flygtningebaggrund, og gennem en støtteordning til gengæld få vekslet en mere uofficiel økonomi til en officiel økonomi.
Søren Egge Rasmussen (EL), 2022-04-05:
Men vi er jo også i en speciel situation, når f.eks. Ældre Sagen er ude at sige, at nu er folkepensionen blevet udhulet på grund af stigende energipriser, stigende varmepriser, stigende priser på fødevarer, og gør opmærksom på, at folkepensionen egentlig burde hæves med 5 mia. kr. om året.
Per Clausen (EL), 2007-12-11:
Det første var argumentationen om, at vi ikke skal have nogen folkeafstemning nu, for det havde vi ikke om Nicetraktaten, og dermed bekræfter udenrigsministeren, hvad vi sagde dengang fra Enhedslistens side: At naturligvis ville man bruge det, at man ikke lavede folkeafstemning om Nicetraktaten, som argument ved alle fremtidige ændringer af traktaten.
Karin Nødgaard (DF), 2008-04-24:
Vi skal huske, at alle skal have mere eller mindre mulighed for kulturelle tilbud, uanset hvor i landet man bor, men vi må også erkende, at det trods alt er blevet lettere at transportere sig rundt i kulturlandskabet, og at mange faktisk gør en stor indsats for at opsøge netop det kulturtilbud, som interesserer den enkelte.
Morten Østergaard (RV), 2011-02-24:
Det er jo præcis det, der er pointen, når vi hævder, at erhvervslivet efterspørger, at vi fra Folketingets side og fra regeringens side har en klar innovationsstrategi, går ind på nogle områder og siger: Her vil vi satse, her sætter vi den offentlige sektor til rådighed med den enorme købekraft, vi har i et land, hvor den offentlige sektor udgør så stor en del, med den enorme udviklingskraft, vi har, fordi vi aftager nye ydelser, og med de enorme muligheder, vi har, fordi vi har en række udfordringer, vi skal løse, og som vi lige så godt kan løse med et erhvervspolitisk sigte som bare at løse dem sådan hen ad vejen og med skruer og møtrikker i stedet for at forsøge at sætte det ind i en erhvervspolitisk kontekst.
Christian Juhl (EL), 2020-06-18:
Til det med Pittufik og Thulebasen vil jeg sige, at jeg er enig i, at det var en skandale for den danske regering og måske også for grønlænderne – jeg ved ikke, hvor meget de overhovedet var inde i det – at serviceaftalen forsvandt, men jeg er nu ikke sikker på, at den sådan ligger på den flade hånd lige med det samme.
Christian Wedell-Neergaard (KF), 2007-04-17:
Lovforslaget lægger også op til at blande byfunktioner, og det vil sige, at vi kan have bolig og erhverv, vi kan have fritidsaktiviteter og detailhandel liggende inden for samme område og dermed at få en multifunktionel by, hvilket jeg tror er et ønske i en moderne befolkning.
Line Barfod (EL), 2009-10-08:
Så derfor vil jeg gerne igen spørge, om fru Henriette Kjær ikke mener, at regeringen har et ansvar, og at Konservative har et ansvar for, at der bliver skåret på den sociale indsats, at der bliver skåret på børnehaver, skoler og fritidstilbud, alt det, der skulle være med til at sikre, at vores børn ikke kommer ud i kriminalitet.